**OBAVIJEST O SUFINANCIRANJU PRIJEVOZA**

**UČENIKA SREDNJIH ŠKOLA**

Gradonačelnik Grada Poreča-Parenzo donio je Odluku o sufinanciranju prijevoza učenika srednjih škola za školsku 2018./2019. godinu, kojom se utvrđuju kriteriji, mjesečni iznos i način ostvarivanja prava sufinanciranja prijevoza učenika koji se školuju u srednjim školama.

Pravo sufinanciranja troškova prijevoza ostvaruju učenici koji dnevno putuju od mjesta stanovanja do mjesta školovanja, ukoliko im je prebivalište udaljeno najmanje 5 kilometara od srednje škole koju pohađaju, a upisani su u programe redovitog obrazovanja u jednoj od srednjih javnih škola sa sjedištem u **Poreču, Bujama, Pazinu i Puli**. Pravo ne ostvaruju učenici koji putuju u srednju školu u Rovinj, jer za taj smjer Ministarstvo znanosti i obrazovanja pokriva 75% cijene karte.

Grad će sudjelovati u cijeni mjesečne učeničke karte s iznosima kako slijedi:

Relacija Iznos

1. za relaciju Poreč-Pazin Poreč 113,00 kuna,
2. za relaciju Poreč-Pula-Poreč 192,00 kune,
3. za relaciju Poreč-Buje-Poreč 67,00 kuna,
4. za relaciju Nova Vas-Poreč-Nova Vas 127,00 kuna,
5. za relaciju Kukci-Poreč-Kukci 33,00 kune,
6. za relaciju Červar-Porat-Poreč-Červar-Porat 127,00 kuna,
7. za relaciju Bašarinka-Poreč-Bašarinka 33,00 kune,
8. za relaciju Buići-Poreč-Buići 127,00 kuna,
9. za relaciju Kadumi-Poreč-Kadumi 127,00 kuna,
10. za relaciju Kirmenjak-Poreč-Kirmenjak 154,00 kune,
11. za relaciju Žbandaj-Poreč-Žbandaj 197,00 kuna,
12. za relaciju Baderna-Poreč-Baderna 107,00 kuna.

Zahtjev za sufinanciranje troškova prijevoza podnosi se na obrascu koji se može preuzeti u pisarnici Grada Poreča-Parenzo, Obala m. Tita 4, soba broj 4 ili na internetskim stranicama Grada Poreča-Parenzo (www.porec.hr). Zahtjevu se prilažu:

* preslika osobne iskaznice učenika,
* preslika osobne/ih iskaznica roditelja,
* preslika transakcijskog računa na kojeg će se vršiti isplata učenika ili roditelja učenika, sa jasno čitljivim IBAN-om,
* potvrda škole o upisu (original),
* dokaz o nastalom trošku (račun prijevoznika).

Preslike osobnih iskaznica i transakcijskih računa biti će uništene nakon okončanja postupka provjere uvjeta za ostvarivanje prava na sufinanciranje.

**Rok za podnošenje zahtjeva je 19. listopad 2018. godine.**

Zahtjev s potrebnim prilozima predaje se u prijamnu kancelariju (pisarnicu) Grada Poreča, O. m. Tita 4. Informacije je moguće dobiti na telefon broj (052) 634-321.